text: September slutter med gode chancer for sol og varme
  25 september 2017 kl. 04.24
  Selvom vi nærmer os oktober, venter der en uge, hvor både shorts og solbriller kan komme i spil.
  Der er udsigt til godt vejr i de kommende dage. Ifølge DMI vil et højtryk over Finland sørge for, at den sidste uge i september bliver både lun og solrig.
  Temperaturerne kommer op på mellem 16 og 18 grader i de næste dage.
  - Det bliver lunt efterårsvejr med en smule vind fra øst. Der er gode chancer for sol, og selvom der vil komme lidt regn, er det kun i begrænsede mængder, fortæller meteorolog ved DMI, Martin Lindberg.
  
  